CELEX: 32013R0107
Language: lt
Date: 2013-02-05 00:00:00
Title: 2013 m. vasario 5 d. Komisijos reglamentas (ES) Nr. 107/2013, kuriuo dėl didžiausios leidžiamosios melamino koncentracijos konservuotame gyvūnų augintinių ėdale iš dalies keičiamas Europos Parlamento ir Tarybos direktyvos 2002/32/EB I priedas  Tekstas svarbus EEE

6.2.2013   
            
            
               LT
            
            
               Europos Sąjungos oficialusis leidinys
            
            
               L 35/1
            
         KOMISIJOS REGLAMENTAS (ES) Nr. 107/2013
   2013 m. vasario 5 d.
   kuriuo dėl didžiausios leidžiamosios melamino koncentracijos konservuotame gyvūnų augintinių ėdale iš dalies keičiamas Europos Parlamento ir Tarybos direktyvos 2002/32/EB I priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gegužės 7 d. Europos Parlamento ir Tarybos direktyvą 2002/32/EB dėl nepageidaujamų medžiagų gyvūnų pašaruose (1), ypač į jos 8 straipsnio 1 dalį,
   kadangi:
   
               (1)
            
            
               Direktyvoje 2002/32/EB nustatyta, kad draudžiama naudoti gyvūnų pašarams skirtus produktus, kuriuose esančių nepageidaujamų medžiagų koncentracija viršija tos direktyvos I priede nustatytą didžiausią leidžiamąją koncentraciją;
            
         
               (2)
            
            
               gauta informacijos, kad melaminas naudojamas gyvūnų augintinių ėdalo skardinėms padengti ir gali patekti į šį ėdalą. Ta pačia medžiaga padengtos skardinės naudojamos maistui konservuoti ir vadovaujantis Europos maisto saugos tarnybos (EMST) moksline nuomone dėl maiste ir pašaruose esančio melamino (2)2011 m. sausio 14 d. Komisijos reglamentu (ES) Nr. 10/2011 dėl plastikinių medžiagų ir gaminių, skirtų liestis su maisto produktais (3), su pakeitimais, padarytais Reglamentu (ES) Nr. 1282/2011 (4), konservuotam maistui buvo nustatyta 2,5 mg/kg konkreti išsiskyrimo ribinė vertė;
            
         
               (3)
            
            
               Maisto kodekso komisija nustatė didžiausią leidžiamąją melamino koncentraciją maiste ir pašaruose (5), kuri taikoma parduodamam pašarui, o Direktyvoje 2002/32/EB nustatyta didžiausia leidžiamoji koncentracija taikoma pašarams, kurių drėgnis 12 %;
            
         
               (4)
            
            
               neseniai pateikta informacija rodo, kad iš skardinės dangos į drėgną gyvūnų augintinių ėdalą patenkančio melamino koncentracija gali viršyti 2,5 mg/kg koncentraciją, siejamą su 12 % drėgnio pašaru, tačiau 2,5 mg/kg konkreti išsiskyrimo ribinė vertė drėgname gyvūnų augintinių ėdale nėra viršijama. Atsižvelgiant į šią mokslinių ir techninių žinių raidą, reikėtų nustatyti 2,5 mg/kg didžiausią leidžiamąją melamino koncentraciją parduodamame konservuotame drėgname gyvūnų augintinių ėdale, laikantis konservuotam maistui nustatytų reikalavimų;
            
         
               (5)
            
            
               todėl Direktyva 2002/32/EB turėtų būti atitinkamai iš dalies pakeista;
            
         
               (6)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę ir joms neprieštarauja nei Europos Parlamentas, nei Taryba,
            
         PRIĖMĖ ŠĮ REGLAMENTĄ:
   1 straipsnis
   Direktyvos 2002/32/EB I priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. vasario 5 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 140, 2002 5 30, p. 10.
   
      (2)  EMST teršalų maisto grandinėje mokslinės grupės (CONTAM) ir EMST su maistu besiliečiančių medžiagų, fermentų, kvapiųjų medžiagų ir pagalbinių perdirbimo medžiagų mokslinės grupės (CEF) mokslinė nuomonė dėl maiste ir pašaruose esančio melamino. EMST leidinys (2010 m.), 8(4):1573, [145 p.], doi:10.2903/j.efsa.2010.1573. Adresas internete http://www.efsa.europa.eu/en/scdocs/doc/1573.pdf.
   
      (3)  OL L 12, 2011 1 15, p. 1.
   
      (4)  OL L 328, 2011 12 10, p. 22.
   
      (5)  Jungtinės FAO ir PSO maisto standartų programos trisdešimt trečiosios sesijos ataskaita, Maisto kodekso komisija, Ženeva, Šveicarija, 2010 m. liepos 5–9 d. (ALINORM 10/33/REP).
   
      PRIEDAS
      Direktyvos 2002/32/EB I priedo I skirsnio 7 punktas pakeičiamas taip:
      
         
                     Nepageidaujama medžiaga
                  
                  
                     Gyvūnų pašarams skirti produktai
                  
                  
                     Didžiausia leidžiamoji koncentracija mg/kg (ppm) pašaruose, kurių drėgnis 12 %
                  
               
                     
                                 „7.
                              
                              
                                 Melaminas (9)
                              
                           
                  
                     Pašarai
                  
                  
                     2,5
                  
               
                     išskyrus:
                  
                  
                      
                  
               
                     
                                 —
                              
                              
                                 konservuotą gyvūnų augintinių ėdalą,
                              
                           
                  
                     2,5 (1)
                     
                  
               
                     
                                 —
                              
                              
                                 šiuos pašaro priedus:
                              
                           
                  
                      
                  
               
                     
                                 - -
                              
                              
                                 guanidino-acto rūgštį;
                              
                           
                  
                     —
                  
               
                     
                                 - -
                              
                              
                                 karbamidą;
                              
                           
                  
                     —
                  
               
                     
                                 - -
                              
                              
                                 biuretą.
                              
                           
                  
                     —
                  
               
      
         (1)  Didžiausia leidžiamoji koncentracija nustatyta parduodamam konservuotam gyvūnų augintinių ėdalui.“